કોંગ્રેસ ઉપાધ્યક્ષ રાહુલ ગાંધી આજથી એટલે કે 25મી સપ્ટેમ્બરથી ગુજરાતની ત્રિદિવસીય મુલાકાત પર છે. ગુજરાતના આ પ્રવાસ દરમિયાન તે સૌરાષ્ટ્રના વિસ્તારોને આવરશે. જેની શરૂઆત તે દ્વારકાથી કરશે. આગામી ૨૫,૨૬ અને ૨૭ સપ્ટેમ્બરના રોજ રાહુલ ગાંધી ગુજરાતના લોકો સાથે સીધો જન સંવાદ કરશે. અને તેની સાથે જ આગામી ગુજરાત વિધાનસભાની ચૂંટણીનો જયઘોષ કરશે. નોંધનીય છે કે કોંગ્રેસના યુવરાજ પહેલા તબક્કે સૌરાષ્ટ્રાના પ્રવાસે આવી રહ્યા છે. જેમાં તે જગત મંદિર દ્વારકાધીશના દર્શન કરી, વિધાનસભા ચૂંટણી પ્રચારના શ્રી ગણેશ કરશે. દ્વારકાથી તે સૌરાષ્ટ્રાના નાના ગામડાંએ અને શહેરની મુલાકાત કરશે. વળી આ કાર્યક્રમ દરમ્યાન તે સૌરાષ્ટ્રાના પ્રસિદ્ધ ચોટીલા ખાતે માં ચામુડા માતા અને લેવાઉ પટેલ સમાજના કુળદેવી માં ખોડલધામના પણ દર્શન કરશે. આમ રાહુલ ગાંધી ત્રણ દિવસ દરમ્યાન ગ્રુપ મીટીંગ, રોડ શો અને જાહેર સભા કરશે. ત્યારે નજર કરીએ રાહુલ ગાંધીના આ કાર્યક્રમ પર...